এবিষয়ে স্থানীয়দের কাছে জানতে চাইলে তারা গণমাধ্যমর্কর্মী তাজুল ইসলাম কে জানান, গত বর্ষার দিনে এখানে দুলু সরকারের বাড়ি সংলগ্ন ব্রীজের পার্শ্ব দিয়ে বৃষ্টির পানি পুকুরে পতিত হওয়ায় ব্রীজের উত্তর-পূর্ব পার্শ্ব পুকুরে ভেঙ্গে যায়। ফলে বড় ধরণের যানবাহন ব্রীজ পারাপারে ব্যঘাত ঘটে। সমস্যাটি সমাধানের জন্য উপজেলা প্রকৌশলী মোঃ শাহ্ শহিদুল ইসলামের উপস্থিতিতে স্থানীয় চেয়ারম্যানের উদ্যোগে বাঁশ ও মাটি দিয়ে ভরাট করে যানচলাচলের উপযোগী করা হয়। এছাড়া কয়েক মাস আগে গনি ডাক্তারের দোকান ও পূর্বপাড়া হাফেজিয়া মাদ্রাসার সামনে পানি নিস্কাশন ব্যবস্থায় দুর্ভোগ কাটলেও এখানে স্থায়ী পানি নিস্কাশন ব্যবস্থা না করায় প্রতি বছর একই চিত্র দেখা যাচ্ছে।